
Eksempler på eksamensoppgaver AOS100B 2024
Riktig svar i blå rute
	Spørsmål 1: Du er leder for en avdeling med 20 medarbeidere. Du skal gjennomføre medarbeidersamtaler med hver medarbeider, og ønsker å bruke positiv psykologi i samtalene. Det er viktig for deg å stimulere til økt innsats hos medarbeideren. I tråd med positiv psykologi, hva er det viktigste du må fokusere på for å få ønskede resultater?

	A) Å unngå å snakke om svakheter hos medarbeideren.
	Å unngå å snakke om svakheter er ikke en del av teorien. Men svakheter er ikke hovedfokus.

	B) Å vektlegge de positive sidene ved medarbeideren 

	Positive sider er viktig, men å bare gi ros gir ikke stimulans til større innsats

	C) Å fokusere på hva medarbeideren ønsker å oppnå

	Teorien fokuserer på hvordan medarbeideren kan mobilisere egne krefter for å oppnå det man ønsker. Da må egne mål klargjøres.

	D) Å fokusere på løsninger på aktuelle problemer
	Problemfokus er ikke så viktig i positiv psykologi

	E) Jeg ønsker ikke å svare på dette spørsmålet
	

	Spørsmål 2: Anita, leder i en finansinstitusjon, står overfor utfordringen med å balansere organisasjonens verdier, som vektlegger lønnsomhet og effektivitet, med hennes personlige verdier som inkluderer rettferdighet og bærekraft. Hun erkjenner at denne balansen er kritisk for å opprettholde både ansattes motivasjon og organisasjonens omdømme. Hva er det viktigste dilemmaet Anita må ta hensyn til?

	A) Å velge mellom organisasjonens og hennes personlige verdier.

	Teorien sier ikke at man skal være enten-eller

	B) Å finne en måte å integrere sine personlige verdier med organisasjonens mål for å utvikle begge deler.
	Teorien vektlegger gjensidig påvirkning mellom ledere og medarbeidere for å fremme bedre verdier.

	C) Å ignorere personlige verdier for å fokusere utelukkende på organisasjonens mål.

	Verdibasert ledelse handler om å fremme og utvikle egne og andres verdier, ikke å ignorere dem. 

	D) Å endre organisasjonens verdier for å matche hennes egne.
	Det er ikke mulig eller ønskelig for enkeltindivider å tilpasse organisasjonen til seg selv.

	E) Jeg ønsker ikke å svare på dette spørsmålet

